CELEX: 32015R0414
Language: lv
Date: 2015-03-12 00:00:00
Title: Komisijas Regula (ES) 2015/414 ( 2015. gada 12. marts ), ar ko groza Eiropas Parlamenta un Padomes Direktīvu 2002/46/EK attiecībā uz (6 S )-5-metiltetrahidrofolijskābes glikozamīna sāli, ko izmanto uztura bagātinātāju ražošanā  Dokuments attiecas uz EEZ

13.3.2015   
            
            
               LV
            
            
               Eiropas Savienības Oficiālais Vēstnesis
            
            
               L 68/26
            
         KOMISIJAS REGULA (ES) 2015/414
   (2015. gada 12. marts),
   ar ko groza Eiropas Parlamenta un Padomes Direktīvu 2002/46/EK attiecībā uz (6S)-5-metiltetrahidrofolijskābes glikozamīna sāli, ko izmanto uztura bagātinātāju ražošanā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 10. jūnija Direktīvu 2002/46/EK par dalībvalstu tiesību aktu tuvināšanu attiecībā uz uztura bagātinātājiem (1) un jo īpaši tās 4. panta 5. punktu,
   tā kā:
   
               (1)
            
            
               Direktīvas 2002/46/EK II pielikumā ir izveidoti saraksti ar tiem vitamīniem un minerālvielām, kā arī to veidiem, ko var izmantot uztura bagātinātāju ražošanā. Direktīvas 2002/46/EK I un II pielikumu aizstāja ar Komisijas Regulu (EK) Nr. 1170/2009 (2).
            
         
               (2)
            
            
               Saskaņā ar Direktīvas 2002/46/EK 14. pantu noteikumus par vitamīniem un minerālvielām uztura bagātinātājos, kas var ietekmēt sabiedrības veselību, pieņem pēc apspriešanās ar Eiropas Pārtikas nekaitīguma iestādi (“iestāde”).
            
         
               (3)
            
            
               Pēc pieprasījuma saņemšanas pievienot (6S)-5-metiltetrahidrofolijskābes glikozamīna sāli kā folāta avotu sarakstam Direktīvas 2002/46/EK II pielikumā iestāde 2013. gada 11. septembrī pieņēma zinātnisko atzinumu par (6S)-5-metiltetrahidrofolijskābes glikozamīna sāli, ko uzturvērtības nolūkā pievieno uztura bagātinātājiem kā folāta avotu, un par šādas izcelsmes folāta bioloģisko pieejamību (3).
            
         
               (4)
            
            
               No iestādes atzinuma izriet, ka (6S)-5-metiltetrahidrofolijskābes glikozamīna sāls kā folāta avots uztura bagātinātājos nerada bažas par nekaitīgumu.
            
         
               (5)
            
            
               Ja saņemts iestādes labvēlīgs atzinums, (6S)-5-metiltetrahidrofolijskābes glikozamīna sāls būtu jāpievieno Direktīvas 2002/46/EK II pielikumā iekļautajam sarakstam.
            
         
               (6)
            
            
               (6S)-5-metiltetrahidrofolijskābes glikozamīna sāls ir jauna pārtikas sastāvdaļa, ko atļauts laist tirgū ar Komisijas Īstenošanas lēmumu 2014/154/ES (4).
            
         
               (7)
            
            
               Apspriešanās ar ieinteresētajām personām notika Pārtikas aprites un dzīvnieku un augu veselības padomdevējā grupā, un ir ņemti vērā sniegtie komentāri.
            
         
               (8)
            
            
               Tādēļ atbilstīgi būtu jāgroza Direktīva 2002/46/EK.
            
         
               (9)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Direktīvas 2002/46/EK II pielikumā A daļas 10. iedaļai (FOLĀTS) pievieno šādu c) apakšpunktu:
   
      
                  “c)
               
               
                  (6S)-5-metiltetrahidrofolijskābes glikozamīna sāls”
               
            
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 12. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 183, 12.7.2002., 51. lpp.
   
   
      (2)  Komisijas 2009. gada 30. novembra Regula (EK) Nr. 1170/2009, ar ko groza Eiropas Parlamenta un Padomes Direktīvu 2002/46/EK un Eiropas Parlamenta un Padomes Regulu (EK) Nr. 1925/2006 attiecībā uz sarakstiem ar vitamīniem un minerālvielām, kā arī to veidiem, ko drīkst pievienot pārtikas produktiem, tostarp uztura bagātinātājiem (OV L 314, 1.12.2009., 36. lpp.).
   
      (3)  EFSA Journal 2013; 11(10):3358.
   
      (4)  Komisijas 2014. gada 19. marta Īstenošanas lēmums 2014/154/ES, ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū (6S)-5-metiltetrahidrofolijskābes glikozamīna sāli kā jaunu pārtikas sastāvdaļu (OV L 85, 21.3.2014., 10. lpp.).